
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 120 

24 Φεβρουάριου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση, συμπλήρωση και κωδικοποίηση των 
διατάξεων του Καταστατικού του Ιδρύματος με τη 
μέχρι σήμερα επωνυμία «Ζάννειο Ορφανοτροφείο 
Αρρένων Πειραιώς - Εκάλης» που εγκρίθηκε με το 
από 569/19.9.1963 Β.Δ/γμα {156 Α'). 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός κρήνης Κοινότητας Παρορίου, Επαρ¬ 
χίας Λακεδαίμονος νομού Λακωνίας ως ιστορικού 

διατηρητέου μνημείου. 2 

Επέκταση αρμοδιοτήτων της Δημοτικής Επιχείρησης 

Ανάπτυξης Δήμου Άνω Λιοσίων. 3 

Επέκταση αρμοδιοτήτων της Δημοτικής Επιχείρησης 

Τεχνικών Έργων Δήμου Άνω Λιοσίων. 4 

Επέκταση αρμοδιοτήτων της Δημοτικής Επιχείρησης 

Ρ αδ ιοφων ίας του Δήμου Άνω Λιοσίων. 5 

Συγκρότηση Διοικητικής Επιτροπής Στρατιωτικών Επι¬ 
τάξεων στο Ν. Λασιθίου. 6 

Τροποποίηση ιδίου Νομικού Προσώπου με το όνομα 
«Πνευματικό Κέντρο Δήμου Νίκαιας». ... 7 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

Τροποποίηση, συμπλήρωση και κωδικοποίηση των διατά¬ 
ξεων του Καταστατικού του Ιδρύματος με τη μέχρι σή¬ 
μερα επωνυμία «Ζάννειο Ορφανοτροφείο Αρρένων 
Πειραιώς - Εκάλης» .του εγκρίθηκε με το από 569/ 
19.9.1963 Β.Δ/γμα {156 Α’). 

Γ I Ο ΠΡΟΕΔΡΟΣ 

/ ΤΗΣ ΕΛΛΗΝΙΚΗ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

ύ) Της υπ' αριθμ. 21754/21.5.1874 δημόσιας διαθήκης 
της Ελένης Νικήτα - Τσάνα που συντάχθηκε ενώπιον του 
συμβολαιογράφου Αθηνών Βασιλείου Λαμπρούλη. 

β) Του υπ’ αριθμ. 569/19.9.63 Β. Δ/τος (156Α 1 ) «περί 
εγκρίσεως καταστατικού του Ζαννείου Ορφανοτροφείου 
Αρρένων Πειραιώς Εκάλης». 
γ) Του άρθρου 110 του Αστικού Κώδικα καθώς και του 


άρθρου 101 του Εισαγωγικού του Νόμου. 

δ) Των άρθρων 95 παρ. 1 και 98 παρ. 2 του Α.Ν. 2039/ 
39. 

2. Την από 28.2.1990 απόφαση του Διοικητικού Συμ¬ 
βουλίου του Ζαννείου Ορφανοτροφείου Αρρένων Πει¬ 
ραιώς - Εκάλης. 

3. Την υπ’ αριθμ. 5963/1993 απόφαση του Εφετείου 
Αθηνών. 

4. ΤΗν ΔΥ3α/οικ. 370/8.7.94 απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων περί ανάθεσης αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων. 

5. Την 1026431/268/0006Α72.3.94 απόφαση του 
Πρωθυπουργού και του Υπουργού Οικονομικών αναφο¬ 
ρικά με την ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών. 

6. Τις 5/11.2.1993 και 1/15.3.1994 γνωμοδοτήσεις 
του Συμβουλίου Εθνικών Κληροδοτημάτων. 

Με πρόταση των Υφυπουργών Οικονομικών και Υγείας 
Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 

Εγκρίνουμε την τροποποίηση και συμπλήρωση των δια¬ 
τάξεων του Καταστατικού του Κοινωφελούς Ιδρύματος με 
τη μέχρι σήμερα επωνυμία «ΖΑΝΝΕΙΟ ΟΡΦΑΝΟΤΡΟ¬ 
ΦΕΙΟ ΑΡΡΕΝΩΝ ΠΕΙΡΑΙΩΣ - ΕΚΑΛΗΣ» σύμφωνα με τις 
τροποποιήσεις και συμπληρώσεις που έγιναν με την από 
28.2.1990 απόφαση του Διοικητικού Συμβουλίου αυτού 
και την 5963/1993 απόφαση του Εφετείου Αθηνών και τη 
κωδικοποίηση αυτών σε ενιαίο κείμενο που αποτελείται 
από 18 άρθρα και καταχωρίζεται παρακάτω: 

ΚΑΤΑΣΤΑΤΙΚΟ 

Διοίκησης και Διαχείρισης του Κοινωφελούς Ιδρύματος με 

την επωνυμία «ΖΑΝΝΕΙΟ ΙΔΡΥΜΑ ΠΑΙΔΙΚΗΣ ΠΡΟ¬ 
ΣΤΑΣΙΑΣ ΚΑΙ ΑΓΩΓΗΣ Πειραιώς - Εκάλης». 

ΚΕΦΑΛΑΙΟ Α 
Άρθρο 1 

ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

1. Το Κοινωφελές ίδρυμα με την μέχρι σήμερα επωνυ¬ 
μία «ΖΑΝΝΕΙΟ ΟΡΦΑΝΟΤΡΟΦΕΙΟ ΑΡΡΕΝΩΝ ΠΕΙΡΑΙΩΣ 

- ΕΚΑΛΗΣ» παυ έχει συσταθεί με τη διαθήκη της Ελένης 
Ν. Ζαννή (αριθμ. Συμβολαίου 21794/21.5.1874 του Συμ¬ 
βολαιογράφου Αθηνών Βασιλείου Λαμπροΰλη) και που το 
καταστατικό εγκρΐθηκε με το Β. Δ/γμα αριθμ. 569/1963 
(156 Α), φέρει εφεξής την επωνυμία «ΖΑΝΝΕΙΟ ΙΔΡΥΜΑ 
ΠΑΙΔΙΚΗΣ ΠΡΟΣΤΑΣΙΑΣ ΚΑΙ ΑΓΩΓΗΣ ΠΕΙΡΑΙΩΣ - ΕΚΑ- 
ΛΗΣ», αποτελεί νομικό πρόσωπο ιδιωτικού δικαίου που 
διέπεται από τις διατάξεις της παραπάνω συστατικής πρά¬ 
ξης, του παρόντος καταστατικού, του Α.Ν. 2039/39, 
όπως κάθε φορά ισχύει ο νόμος αυτός και των διαταγμά¬ 
των που εκδάθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του Ιδρύματος είναι η πόλη του Πειραιά. 

3. Η σφραγίδα του Ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος. 

Αρθρο 2 
ΣΚΟΠΟΣ 

Πόροι του ιδρύματος είναι: 

α) Οι πρόσοδοι από την ακίνητη και κινητή περιουσία 
του 

β) Η επιχορήγηση του Κράτους 
γ) Οι επιχορηγήσεις οργανισμών Δημοσίου και ιδιωτικού 
δικαίου 

δ) Οι συνδρομές, δωρεές και κληροδοτήματα 
ε) Οι δυνάμει του υπ’ αρ. 30948 της 28 Απριλίου 1930 
δωρητηρίου συμβολαίου του Συμβολαιογράφου Αθηνών 
Δ. Γιγάντε μετά των εκτελεστών της διαθήκης της Ελένης 
και Δημητρίου Ρετσίνα πρόσοδοι και 
στ) Οι εκ πάσης οιασδήποτε αιτίας περιεχόμενοι σ’ αυτό 
πόροι. 

ΚΕΦΑΛΑΙΟ Β’ 

Αρθρο 4 

ΔΙΟΙΚΗΣΗ ΤΟΥ ΙΔΡΥΜΑΤΟΣ 

1. Το ίδρυμα διοικείται από 11 μελές Διοικητικό Συμ¬ 
βούλιο, που αναφέρεται κάθε τετραετία και συγκροτείται 
από Ελληνες πολίτες που έχουν συμπληρώσει το 25ο 
έτος της ηλικίας τους, ως εξής: 

α) Πέντε μέλη εκλέγονται από τη Γενική Συνέλευση των 
Εταίρων. 

β) Δύο μέλη εκλέγονται από τους εκτελεστές της δια¬ 
θήκης της ιδρύτριας Ελένης Ν. Ζαννή. 

Τα παραπάνω μέλη δέον να προέρχονται από τους εταί¬ 
ρους του ιδρύματος. Ειδικότερα για την εκλογή των μελών 
του εδαφ. α' διεξάγεται μυστική ψηφοφορία εκλογής από 
πίνακα υποψηφίων που υποβάλλουν σχετική δήλωση πριν 
από την έναρξη της Γενικής Συνέλευσης. 

γ) Δύο μέλη ορίζονται από τους εκτελεστές της διαθή¬ 
κης των Ελένης και Δημητρίου Ρετοίνα σύμφωνα με τους 
όρους του άρθρου 3 εδαφ. ε'. 

δ) Δύο μέλη ορίζονται ανά ένα από τις οικογένεις των 
Μεγάλων Ευεργετών του Ιδρύματος Αντωνίου Κανελλο- 
πούλου και Αφών Γαβριήλ και I. Γερολυμάτου. 

2. Εάν οι εκτελεστές της διαθήκης της παραγρ. 1 εδαφ. 
β' ή οι οικογένειες των εδαφ. γ" και δ' της ίδιας παραγρά¬ 
φου δεν έχουν υποδείξει τους εκπροσώπους τους στο 
Δ.Σ, του Ιδρύματος μέχρι την προτεραία της Γ εν. Συνέλευ- 
σης ή για οποιονδήποτε λόγο η υπόδειξη αυτών δεν είναι 
εφικτή, προσαυξάνεται ανάλογα ο αριθμός των αιρετών 


μελών που εκλέγεται απο τη Γεν. Συνέλευση. 

3. Το Διοικητικό Συμβούλιο εκ των ιδίων των μελών, 
εκλέγει κατ' εκλογική περίοδον τον Πρόεδρο αυτού, τον 
Αντιπρόεδρο και το Σύμβουλο Ελεγκτή με τον αναπλη¬ 
ρωτή του. Τα καθήκοντα του Συμβούλου Ελεγκτού αντί 
του ως άνω εκλεγομένου από το Διοικητικό Συμβούλιο, δι¬ 
καιούται όποτε θελήσει, να αναλαμβάνει χωρίς εκλογή, 
αλλά με απλή δήλώσή του προς το Διοικητικό Συμβούλιο, 
δικαιούται όποτε θελήσει, να αναλαμβάνει χωρίς εκλογή, 
αλλά με απλή δήλωσή του προς το Διοικητικά Συμβούλιο 
που θα καταχωρείται στα πρακτικά του, ένας από τους δύο 
Συμβούλους, που προέρχονται από το συμβόλαιο που 
αναφέρεται στο άρθρο 3 εδαφ. ε' του παρόντος. 

Καθήκοντα Εισηγητού στο Συμβούλιο εκτελεί ο Δ/ντής 
του Ιδρύματος και 

Γραμματέα ένας από τους ανώτερους υπαλλήλους του 
Ιδρύματος οριζόμενος υπό του Διοικητικού Συμβουλίου 
αυτού. 

4. Η θητεία του Δ.Σ. ορίζεται τετραετής και άρχεται από 
την ημερομηνία δημοσιεύσεως στην Εφημερίδα της Κυ- 
βερνήσεως της κατά το άρθρ. 99 του Α.Ν. 2039/39 πρά- 
ξεως των αρμοδίων Υπουργών. 

Το απερχόμενο εκάστοτε Δ. Συμβούλιο εξακολουθεί, 
και μετά την λήξη της θητείας του ν’ ασκεί τα καθήκοντα 
του μέχρι της κατά το προηγούμενο εδάφιο του παρόντος 
άρθρου ενάρξεως της θητείας του νεοκλεγομένου Δ.Σ. 

5. Το Διοικητικό Συμβούλιο βρίσκεται σε απαρτία παρι- 
σταμένων κατά τη συνεδρίαση έξι τουλάχιστον μελών. 
Αποφασίζει δε κατά πλειοψηφία. 

Σε ισοψπφία νικά η ψήφος του Προέδρου. 

6. Όταν κάποιο αιρετό μέλος του Διοικητικού Συμβου¬ 
λίου παραιτηθεί ή άλλως που εκλείψει, το Διοικητικό Συμ¬ 
βούλιο εκλέγει για τον υπόλοιπο χρόνο της θητείας του 
άλλο σε αναπλήρωση αυτού προσώπο, εταίρο του ιδρύμα¬ 
τος κατά σειρά επιτυχίας των αρχαιρεσιών της αμέσως 
προηγούμενης Γ.Σ. Παραίτηση αυτοδικαίως από του αξιώ¬ 
ματος του Συμβούλιου λογίζεται η επί τέσοερες συνεχείς 
συνεδριάσεις απουσία αυτού από τις συνεδριάσεις του 
Συμβουλίου. 

Σε περίπτωση όμως βαρείας ασθένειας ή απουσίας στο 
εξωτερικό κάποιου Συμβούλου, δύναται το Διοικητικά 
Συμβούλιο να παρατείνει την ανώτερω προθεσμία κατά 
την κρίση του. 

Εάν το παραιτούμενο ή εκλειπόν μέλος έχει εκλεγεί 
κατά τους ορισμούς του άρθ. 4 παρ. 1 εδαφ. γ' και δ' του 
παρόντος, το νέο μέλος εκλέγεται σύμφωνα με τις εν 
λόγω διατάξεις. 

Αρθρο 5 

ΑΡΜΟΔΙΟΤΗΤΕΣ ΠΡΟΕΔΡΟΥ 

Ο Προέδρος και εφόσον κωλύεται, ο Αντιπρόεδρος συ- 
γκαλεί το Διοικητικό Συμβούλιο σε Συνεδρίαση όσες φο¬ 
ρές το κρίνει σκόπιμον ή του ζητηθεί εγγράφως από 5 
μέλη του Διοικητικού Συμβουλίου, εκτελεί τις αποφάσεις 
αυτού, λαμβάνει γνώση των εισερχομένων εγγράφων, 
υπογράφει τα εξερχόμενα έγγραφα εκτός των υπηρεσια¬ 
κών τα οποία υπογράφει ο Δ/ντής, συγκαλεί τις γενικές 
συνελεύσεις, συγκαλεί το Συμβούλιο των εκτελεστών και 
προεδρεύει αυτού και ασκεί εποπτεία επί όλων των υπη¬ 
ρεσιών του ιδρύματος. 

Ο Πρόεδρος ή ο Αντιπροώδρος εκπροσωπεί το ίδρυμα 
ενώπιον των δικαστηρίων και πόσης διοικητικής ή δικαστι- 

κής ή άλλης αρχής και έναντι τρίτων σε εκτέλεση αποφά- 
σεως του Δ. Συμβουλίου, δίδει και αντεπάγει τους εις το 
Ιδρυμα επιβαλλομένους όρκους και ενεργεί όλες τις υπό 
των άρθρων 96 και 97 Πολ. Δικ. προβλεπόμενες πράξεις. 

Αρθρο 6 

ΣΎΜΒΟΥΛΟΣ ΕΛΕΓΚΤΗΣ - ΔΙΟΙΚΗΤΙΚΗ ΕΠΙΤΡΟΠΗ 

1. Ο Σύμβουλος Ελεγκτής έχει την ανωτέρα εποπτεία 
των Οικονομικών Υπηρεσιών του Ιδρύματος και ασκεί 
έλεγχο της εν γένει διαχείρισης αυτού. Για την κανονική 
και απρόσκοπτη και άνευ βραδύτητας λειτουργία του 
ιδρύματος το Διοικητικό Συμβούλιο από τα μέλη του εκλέ¬ 
γει τριμελή διοικητική επιτροπή υπό την προεδρία του 
Αντιπροέδρου αυτού στην οποία απαραίτητα συμμετέχει ο 
Σύμβουλος Ελεγκτής ή αναπληρωτής του. Η επιτροπή 
αυτή έχει τα παρακάτω καθήκοντα: 

α) Ασκεί εποπτεία και παρακολούθηση της εν γένει λει¬ 
τουργίας του ιδρύματος. 

β) Αποφασίζει την διενέργεια των πάοης φύσεως δημο¬ 
πρασιών και προτείνει την έγκριση του αποτελέσματος 
αυτών. 

γ) Εγκρίνει την διάθεση των απαιτουμένων για την λει¬ 
τουργία του ιδρύματος πιστώσεων, ποσού μέχρι του 1/ 
100 του εγκεκριμένου προϋπολογισμού του προηγούμε¬ 
νου έτους. 

δ) Εισηγείται στο Διοικ, Συμβούλιο τη λήιμρ των απαι- 
τουμένων οικονομικών μέτρων εν σχέσει με τα έσοδα και 
έξοδα του ιδρύματος. 

ε) Αποφασίζει ή εισηγείται στο Συμβούλιον, αναλόγως 
της περιπτώσεως επί παντός θέματος παραπεμπομένου 
σ’ αυτή υπό του Διοικ. Συμβουλίου. 

στ) Αποφασίζει και επιλύει πάντα τα τρεχούσης φύσεως 
θέματα του ιδρύματος ως και τα επείγοντα τοιαύτα υπό 
την τελική πάντοτε έγκριση του Διοικητικού Συμβουλίου 
του Ιδρύματος κατά την πρώτη αυτού συνεδρίαση. 

ζ) Ασκεί την προβλεπομένη από τον οικείο κανονισμό 
εργασίας προσωπικού, πειθαρχική εξουσία επί του προ¬ 
σωπικού του ιδρύματος. 

η) Ύστερα από εξέταση των αιτήσεων καθώς και των 
σχετικών δικαιολογητικών αποφασίζει για την εισαγωγή 
των οικοτρόφων του ιδρύματος μετά από έλεγχο των δι- 
καιολογητικών και αιτήσεων εντός των πλαισίων των σχε¬ 
τικών αποφάσεων του Δ.Σ. 

2. Σε συνεδρίαση της Δ/κης Επιτροπής δύναται να με¬ 
τέχει και ο Πρόεδρος του Δ.Σ. οπότε και προεδρεύει αυ¬ 
τής, 

Άρθρο 7 

ΑΡΜΟΔΙΟΤΗΤΕΣ ΤΑΜΕΙΟΥ 

Οι εισπράξεις του ιδρύματος ενεργούνται δια του υπαλ¬ 
λήλου Ταμείου βάσει διπλοτύπων αποδείξεων και οι πλη¬ 
ρωμές αυτού επί τη βάσει χρηματικών ενταλμάτων, υπο- 
γραφομένων αμφοτέρων μέχρι μεν ποσού δρχ. 100.000 
υπό του Δ/ντού και των αρμοδίων υπαλλήλων κατά τα ειδι¬ 
κότερα οριζόμενα με αποφάσεις του Δ. Συμβουλίου, άνω 
δε του ποσού τούτου υπό του Προέδρου ή του Αντιπροέ¬ 
δρου του Διοικ. Συμβουλίου, του Διευθυντού και των αρ¬ 
μοδίων υπαλλήλων. 

Η ανάληψη χρημάτων, κατατεθειμένων στις Τράπεζες ή 
σε άλλο πιστωτικό οργανισμό, ενεργείται από τον Πρόε¬ 
δρο ή Αντιπρόεδρο ή τον προς τούτο εξουσιοδοτημένο 
Σύμβουλο ή Διευθυντή του Ιδρύματος. 


Η ανάληψη χρεωγράφων ή άλλων αξιών γίνεται με από¬ 
φαση του Διοικ. Συμβουλίου. 

Άρθρο 8 
ΔΙΕΥΘΥΝΤΗΣ 

Η εσωτερική Διοίκηση και επιμέλεια του καταστήματος 
ανατίθεται από το Διοικητικό Συμβούλιο σε Διευθυντή έμ¬ 
μισθο, "Ελληνα υπήκοον ηλικίας από 30-50 ετών, κεκτη- 
μένου απαραίτητα δίπλωμα Πανεπιστημίου ή Ανωτάτης 
ομοτίμου Σχολής και δετή προϋπηρεσία στο ίδρυμα ή σε 
παρεμφερή υπηρεσίαν, διοριζόμενο από το Συμβούλιο, 
εκτός των μελών αυτού. Η Απόλυση του Διευθυντή γίνεται 
με πράξη του Διοικητικού Συμβουλίου με πλειοψηφία 7 
μελών σύμφωνα με την ισχύουσα νομοθεσία και τον κανο¬ 
νισμό εργασίας προσωπικού. 

Δύναται Διευθυντής του ιδρύματος να διορίζεται επίσης 
με πλειοψηφία 7 μελών πρόσωπο που εκτός των προσό¬ 
ντων της παρ. 1 του παρόντος έχει φι α) πτυχίο τ. Παιδα¬ 
γωγικής Ακαδημίας ή του τμήματος Κοινωνικής Εργασίας 
ή του τμήματος Στελεχών Διοικήσεως Επιχειρήσεων των 
οικείων σχολών εκπαιδευτικού τεχνολογικού ιδρύματος 
(ΤΕΙ) και, 

β) Δεκαετή τουλάχιστον ευδόκιμη υπηρεσία στο ίδρυμα 
ή σε παρεμφερή οργανικό ή 15ετή ομοία υπηρεσία σε 
άλλο φορέα ή υπηρεσία. 

Σε κάθε περίπτωση για την εκτίμηση των προσόντων 
διορισμού στην θέση Διευθυντού του ιδρύματος, αν συ¬ 
ντρέχουν ίσοι όροι, προτιμώνται οι απόφοιτοι του ιδρύμα¬ 
τος. 

Περί των καθήκόντων του Διευθυντού και του λοιπού 
προσωπικού διαλαμβάνει ο κανονισμός εσωτερικής λει¬ 
τουργίας του ιδρύματος. 

Αρθρο 9 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Διοικητικό Συμβούλιο αποφασίζει περί πάντων των 
αφορώντων το καθίδρυμα και δη: 

α) Καταρτίζει και ψηφίζει τον ετήσιο προϋπολογισμό 
των εσόδων και εξόδων και εγκρίνει τον ετήσιο απολογι¬ 
σμό. 

β) Αποφαίνεται περί πόσης εκτάκτου δαπάνης και ψη¬ 
φίζει τις σχετικές συμπληρωματικές πιστώσεις. 

γ) Διορίζει και παύει πάντες του υπαλλήλους και το προ¬ 
σωπικό του ιδρύματος, ορίζει τον αριθμό και μισθό αυτών 
κατά τις παρουσιαζόμενες ανάγκες και ασκεί την προβλε¬ 
πομένη από τον κανονισμό εργασίας προσωπικού πειθαρ¬ 
χική εξουσία εφ’ όλου του προσωπικού του ιδρύματος. 

δ) Ορίζει ετησίως τον αριθμόν των εισακτέων υποτρό¬ 
φων επί τη βάσει των πόρων του Ιδρύματος. 

ε) Ενεργεί ότι πρόσφορον για την εξασφάλιση και αύ¬ 
ξηση των πόρων του ιδρύματος. 

στ) Καταρτίζει τον κανονισμό της εσωτερικής λειτουρ¬ 
γίας του ιδρύματος. 

ζ) Εγκρίνει τις ληφθείσες αποφάσεις της Τριμελούς 
Διοικ. Επιτροπής σύμφωνα προς την οτ' παρ. του άρθρου 
6 του παρόντος. 

η) Εγκρίνει την έκθεση πεπραγμένων και το πρόγραμμα 
δραστηριοτήτων του ιδρύματος. 

θ) Εγκρίνει το πρόγραμμα αξιοποιήσεως της ακίνητης 
περιουσίας του ιδρύματος καθώς και την εκποίηση ή 
αγορά ή εκμίσθωση ακινήτων, 
ι) Εγκρίνει κάθε άλλη προμήθεια καθώς και την σχετική 

δαπάνη που σύμφωνα με τους ορισμούς του παρόντος δεν 
εμπΐπτε στην αρμοδιότητα άλλου οργάνου. 

ια) Αποφασίζει για την απονομή υποτροφιών σε εξερχό- 
μενους από το ίδρυμα υποτρόφους (καθώς και για την κα¬ 
ταβολή οικονομικών ενισχύσεων, σε αναδόχους παιδιών 
οικογένειες, σύμφωνα με το άρθρο 12 του παρόντος. 

ιβ) Καταρτίζει και υποβάλλει προς έγκριση τον κανονι¬ 
σμό εργασίας του προσωπικού του ιδρύματος και εγκρίνει 
τον κανονισμό εσωτερικής λειτουργίας αυτού. 

ιγ) Μεριμνά για την εύρυθμη και αποτελεσματική λει¬ 
τουργία του κατά το Δ/γμα Ν.Υ. 3971/1958 Ζαννείου Εκ¬ 
παιδευτικού Ιδρύματος. 

ΚΕΦΑΛΑΙΟ Γ 
Αρθρο 10 

ΜΕΓΑΛΟΙ ΕΥΕΡΓΕΤΕΣ, ΕΥΕΡΓΕΤΕΣ, 

* ΔΩΡΗΤΕΣ, ΣΥΝΔΡΟΜΗΤΕΣ 
ΕΤΑΙΡΟΙ - ΓΕΝ. ΣΥΝΕΛΕΥΣΗ 

1. Μεγάλοι ευεργέτες, ευεργέτες και δωρητές ανακη- 
ρύσσονται από τη Συνέλευση των Εταίρων οι ενισχύοντες 
το ίδρυμα ηθικά και υλικά. Το Διοικητικό Συμβούλιο ονο¬ 
μάζει εταίρους του ιδρύματος ανεξαρτήτως φύλου, τους 
κατά την κρίσιν του, επιδεικνύοντες εξαιρετική αγάπη και 
ενδιαφέρον για την πρόοδο και ευημερία του ιδρύματος. 

2. Συνιστάται ειδικό μετάλλιο το οποίο θ' απονέμεται 
από το Διοικ. Συμβούλιο του Ιδρύματος κατόπιν αποφά- 
σεως του, λαμβανομένης παμψηφεί, σε νομικά ή φυσικά 
πρόσωπα ή Σωματεία που έχουν προσφέρει ιδιαζόντως 
εξαιρετικές υπηρεσίες στο Ίδρυμα ή σε τέως οικοτρό- 
φους του ιδρύματος που μετά την αποφοίτησή τους απ’ 
αυτό, έχουν επιτύχει διακεκριμένη σταδιοδρομία και δια¬ 
τηρούν με το ίδρυμα δεσμούς επωφελείς για το έργο και 
τους σκοπούς του. 

3. Αυτοδικαίως θεωρούνται εταίροι οι επί 4ετία διατελέ- 
σαντες σύμβουλοι του Ιδρύματος και οι εκτελεστές της 
διαθήκης της ιδρϋτριας καθώς και οι ετελεστές διαθηκών 
ή κληροδοσιών προς το ίδρυμα, δια των οποίων καταλεΐ- 
πονται εις αυτό περιουσιακά στοιχεία που η αξία του υπερ¬ 
βαίνει ποσό, που για κάθε χρόνο ορίζεται με απόφαση του 

δ.ς: 

Σε περίπτωση που πρόταση ονομασίας εταίρου κατά 
την προηγούμενη παράγραφο δεν γίνει αποδεκτή από το 
Δ.Σ., η συνέλευση των εταίρων του ιδρύματος αποφασίζει 
σχετικά κατόπιν προσφυγής υποβαλλομένης κατά την 
αμέσως επόμενη σύγκληση της υπό των εταίρων, οι οποίοι 
είχαν υποβάλλει την ενώπιον του Δ.Σ. πρόταση. 

4. Οι εταίροι καλούνται σε τακτική Γεν. Συνέλευση 
εντός των δύο τελευταίων μηνών της τετραετούς θητείας 
του Διοικ. Συμβουλίου και ημέρα Κυριακή προς εκλογήν 
των παρ' αυτών, συμφώνως του άρθρ. 3 του παρόντος, 
εκλεγομένων μελών του Διοικ. Συμβουλίου. 

Η εκλογή ενεργείται δια μυστικής ψηφοφορίας και δια 
σχετικής πλειοψηφίας. 

Η Γενική Συνέλευση των Εταίρων συγκαλείται και εκτά¬ 
κτως όσες φορές ήθελε κρίνει τούτο αναγκαίο το Δ.Σ. ή 
ζητήρουν τούτου εγγράφως 30 τουλάχιστον εταίροι. 

Οι σχετικές για τη σύγκληση της Γ εν. Συνελεύσεως των 
εταίρων προσκλήσεις αποστέλλονται προς τους εταίρους 
και δημοσιεύονται προ 20 πλήρων ημερών σε δύο εκ των 
στον Πειραιά και στην Αθήνα εκδιδομένων ημερησιών 
εφημερίδων. 


Η Γεν. Συνέλευση των εταίρων βρίσκεται σε απαρτία 
παρόντος του μισού πλέον του ενός του όλου αριθμού αυ¬ 
τών. Μη επιτευχθείσης απαρτίας κατά την πρώτη Γ εν. Συ¬ 
νέλευση, καλούνται και πάλι οι εταίροι εντός 15 ημερών 
από της ματαιωθείσας συνεδρίασης, θεωρείται δε αυτή σε 
απαρτία, οποιοσδήποτε και αν είναι, ο αριθμός των παρό¬ 
ντων εταίρων. 

Κατά την έναρξη της Γ εν. Συνέλευσης οι εταίροι εκλέ¬ 
γουν τον πρόεδρο της και τον γραμματέα, οι οποίοι είναι 
υπεύθυνοι για την τήρηση και πιστή απόδοση των πρακτι¬ 
κών. Στη γενική συνέλευση συζητούνται: 

α) Η έκθεση πεπραγμένων του απερχομένου Δ.Σ. 

β) Ο οικονομικός απολογισμός 

γ) Το πρόγραμμα δραστηριοτήτων του ιδρύματος για την 
επόμενη τετραετία και 

δ) Κάθε πρόταση των εταίρων, εφ' όσον έχει υποβληθεί 
στο ίδρυμα εγγράφως τρεις ημέρες τουλάχιστον από την 
ημέρα της Γ. Συνέλευσης. 

Η Γενική Συνέλευση των εταίρων επίσης εκλέγει και τα 
τακτικά και αναπληρωματικά μέλη της εξελεγκτικής επι¬ 
τροπής που αποτελείται από 3 τακτικά μέλη και ισάριθμα 
αναπληρωματικά. 

Έργο της εξελεγκτικής επιτροπής είναι ο κατασταλτι¬ 
κός έλεγχος της οικονομικής διαχείρισης του ιδρύματος. 

Η εξελεγκτική επιτροπή για κάθε ετήσια οικονομική 
χρήση συντάσσει σχετική έκθεση η οποία τίθεται υπ' όψη 
του Δ.Σ. του ιδρύματος κατά την συνεδρίασή του, προς 
έγκρισιν του ετήσιου απολογισμού και υποβάλλεται στην 
εποπτεύουσα αρχή μαζί με τον προαναφερόμενο υπολο¬ 
γισμό. Ίδια έκθεση υποβάλλει η εξελ. επιτροπή στην τακτ. 
Γεν. Συνέλευση των εταίρων του ιδρύματος. 

ΚΕΦΑΛΑΙΟ Δ’ 

Αρθρο 11 

ΥΠΟΤΡΟΦΟ! ΚΑΙ ΟΙΚΟΤΡΟΦΟΙ 

1. Το ίδρυμα διατηρεί αναλόγως των εισοδημάτων αυ¬ 
τού ανάλογο αριθμό υποτρόφων και οικοτρόφων οριζό¬ 
μενο υπό του Διοικητικού Συμβουλίου. 

Με τον κανονισμό εσωτερικής λειτουργίας του ιδρύμα¬ 
τος ρυθμίζονται τα θέματα που αφορούν: 

α) Την εισαγωγή των οικοτρόφων στο ίδρυμα, τα προσό¬ 
ντα και προϋποθέσεις καθώς και την σχετική διαδικασία. 

β) Την γενική εκπαίδευση και επαγγελματική κατάρτιση 
των οικοτρόφων. 

γ) Την διαβίωση εν γένει των οικοτρόφων, τις υποχρεώ¬ 
σεις αυτών καθώς και τις υποχρεώσεις των γονέων ή κη¬ 
δεμόνων τους και την ανώτατη διάρκεια παραμονής τους 
στο ίδρυμα και 

δ) Την εξωσχολική αγωγή των οικοτρόφων. 

Μέχρι εγκρίσεως του κανονισμού εφαρμόζονται οι δια¬ 
τάξεις του παρόντος. 

Το Ιδρυμα, ανάλογα με τις οικονομικές του δυνατότη¬ 
τες, παρέχει ενίσχυση υπό τύπον εισοδήματος - υποτρο¬ 
φίας σε υποτρόφους αριστεύοντας κατά την αποφοίτησή 
τους από το Ιδρυμα και που λόγω επιμελείας και ήθους 
παρέχουν τα εχέγγυο ευδόκιμης φοίτησης σε ανώτερες ή 
ανώτατες σχολές της ημεδαπές ή της αλλοδαπής. 

Το ποσό του επιδόματος υποτροφίας ορίζεται με από¬ 
φαση του Διοικητικού Συμβουλίου και καταβάλλεται εφό¬ 
σον βέβαιούται η ευδόκιμη συνέχιση των σπουδών του 
υποτρόφου. 

3, Το ίδρυμα, ανάλογα με τις οικονομικές δυνατότητές 
του, αντί ή παράλληλα με την εσωτερική ιδρυματική προ¬ 
στασία των οικοτρόφων παιδιών, μπορεί να καθιερώσει και 
σύστημα που θα προβλέπει: 

α) Την τοποθέτηση σε οικογένειες παιδιών που πλη¬ 
ρούν τις προϋποθέσεις προστασίας και το Ιδρυμα και 

β) Την ανάλογη οικονομική ενίσχυση των οικογενειών 
για την αντιμετώπιση των δαπανών προστασίας των παι¬ 
διών, των δαπανών διαβίωσης, εκπαίδευσης και διαπαιδα¬ 
γώγησης, σύμφωνα με τους σκοπούς του ιδρύματος. 

Οι όροι και οι προϋποθέσεις του, κατά την προηγούμενη 
παράγραφο, συστήματος προστασίας και ειδικότερα τα 
αναγκαία προσόντα των επιλεγομένων αναδόχων οικογε¬ 
νειών, η διαδικασία και τα δικαιολογητικά επιλογής αυτών 
καθώς και ο έλεγχος της πιστής εφαρμογής των συναπτο- 
μένων προς τούτο συμβάσεων, ως και των λοιπών σχετι¬ 
κών οδηγιών του ιδρύματος, ορίζονται απά τον κανονισμό 
εσωτερικής λειτουργίας του ιδρύματος. 

Η έναρξη εφαρμογής του κατά τις προηγούμενες παρα¬ 
γράφους συστήματος προστασίας εγκρίνεται υπό της Γεν. 
Συνελεύσεως των εταίρων ενώ η εκτίμηση της συνδρομής 
των αντίστοιχων προϋποθέσεων κατά περίπτωση ως και 
το ποσό της καταβλητέας οικονομικής ενίσχυσης σε 
χρήμα ή σε είδος υπό του διοικητικού συμβουλίου. 

4, Υπό τους όρους, προϋποθέσεις και εγγυήσεις που 
προβλέπονται στο προηγούμενο άρθρο ως και τους ειδι¬ 
κότερους ορισμούς του κανονισμού εσωτερικής λειτουρ¬ 
γίας, το ίδρυμα ανάλογα με τις οικονομικές δυνατότητες 
του μπορεί να παρέχει οικονομική ενίσχυση για την προ¬ 
στασία των παιδιών που πληρούν τις προϋποθέσεις του 
αρθ. 2 του παρόντος καταστατικού. 

Η κατά την προηγούμενη παράγραφο οικονομική ενί¬ 
σχυση χορηγείται στον επιμελούμενο της προστασίας του 
παιδιού επιζώντα γονέα ή άλλο συνεργάτη μέχρι 2ου βαθ¬ 
μού. 

ΚΕΦΑΛΑΙΟ Ε’ 

ΟΙΚΟΝΟΜΙΚΗ ΔΙΑΧΕΙΡΙΣΗ 
Αρθρο 12 

Α. ΟΙΚΟΝΟΜΙΚΗ ΔΙΑΧΕΙΡΙΣΗ - ΒΙΒΛΙΑ ΚΑΙ ΣΤΟΙΧΕΙΑ 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α722.12.1939). 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο Πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 


νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.θ. 1941 Καν. Δ/τος. 

ε) Βιβλίο - μητρώο>χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα απά τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση των άλλων βι¬ 
βλίων και στοιχείων, τα οποία κρίνει άτι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

3. Με το κανονισμό εσωτερικής λειτουργίας ρυθμίζο¬ 
νται οι λεπτομέρειες που αφορούν στον εσωτερικά οικο¬ 
νομικό έλεγχο, προληπτικό και κατασταλτικό και τα αρμό¬ 
δια όργανα. 

Β. ΠΡΟΜΗΘΕΙΕΣ 

1. Για κάθε προμήθεια που διενεργείται πάντοτε εντός 
των ορίων του εγκεκριμένου προϋπολογισμού, απαιτείται 
προηγούμενα έγκριση: 

α) Του Διοικητικού Συμβουλίου, αν πρόκειται για προμή¬ 
θεια προϋπολογιζομένης δαπάνης άνω του 1/100 του 
εγκεκριμένου προϋπολογισμού δαπανών του προηγουμέ¬ 
νου έτους. 

β) Της Διοικητικής Επιτροπής, αν πρόκειται για προμή¬ 
θεια προϋπολογιζομένης δαπάνης μέχρι του ποσού που 
ορίζεται στο προηγούμενο εδάψ. εκτός αν πρόκειται για 
αγορά αγαθών μικρής αξίας που η δαπάνη του δεν υπερ¬ 
βαίνει ποσό οριζόμενο για κάθε χρόνο με γενική απόφαση 
του Διοικητικού Συμβουλίου, οπότε η έγκριση παρέχεται 
από τον διευθυντή του ιδρύματος ή άλλο όργανο που ορί¬ 
ζεται από την ίδια απόφαση. 

2. Το όργανο που κατά την προηγούμενη παράγραφο 
αποφασίζει την προμήθεια, καθορίζει τους όρους και τον 
τρόπο διενέργειας της προμήθειας και ειδικότερα, αν η 
προμήθεια θα διενεργηθεί με διαγωνισμό ή με απευθείας 
συμφωνία, τηρουμένων πάντως των διατάξεων της επόμε¬ 
νης παραγράφου. 

3. Κατά κανόνα, οι προμήθειες διενεργούνται κατόπιν 
διαγωνισμού, εκτός αν πρόκειται για αγορά αγαθών μικρής 
αξίας ή άλλων αντικειμένων ή υπηρεσιών, που κατά την 
κρίση του αποφασίζοντος την προμήθεια οργάνου συ¬ 
ντρέχουν οι οριζόμενες στον κανονισμό εσωτερικής λει¬ 
τουργίας προϋποθέσεις για την προμήθεια με απ’ ευθείας 
συμφωνία. 

4. Οι διατάξεις του παρόντος άρθρου εφαρμόζονται και 
για τα εκτελούμενα απά το Ιδρυμα έργα για τη συντήρηση 
ή αξιοποίηση των κινητών και ακινήτων περιουσιακών του 
στοιχείων. 

5. Με τον κανονισμό εσωτερικής λειτουργίας ρυθμίζε¬ 
ται κάθε άλλη λεπτομέρεια για την εφαρμογή των διατά¬ 
ξεων του παρόντος άρθρου, όπως ειδικότερα ο τρόπος 
διενέργειας των διαγωνισμών, η κατάρτιση των σχετικών 
συμβάσεων, οι προβλεπτέες ποινικές ρήτρες, για την προ¬ 
άσπιση των συμφερόντων του ιδρύματος καθώς και οι όροι 

και προϋποθέσεις Παραλαβής των προμπθευομένων ει¬ 
δών για τον Ιδιο σκοπό. 

Άρθρο 13 

ΕΚΜΙΣΘΩΤΗ ΑΚΙΝΗΤΩΝ 

1. Η εκμίσθωση των ακινήτων του ιδρύματος γίνεται κα¬ 
τόπιν δημοπρασίας, τηρουμένων των διατάξεων του άρ¬ 
θρου 72 του Α Ν. 2039/1939 «Περί εκκαθαρίοεως και 
διοικήαεως των εις το κράτος και υπέρ κοινωφελών σκο¬ 
πών καταλειπομένων κληρονομικών, κληροδοσιών και δω¬ 
ρεών». 

2. Δύναται ακίνητο να εκμισθούται και με απευθείας 
συμφωνία, αν με απόφαση της απόλυτης πλειοψηφία του 
Δ.Σ. και έγκριση της αρμόδιας εποπτεύουσας αρχής διαπι¬ 
στώνεται κατάδηλη ωφέλεια του ιδρύματος. 

Άρθρο 14 

ΕΚΠΟΙΗΣΗ ΑΚΙΝΗΤΩΝ 

1. Τα ακίνητα του ιδρύματος μπορεί να εκποιούνται 
ύστερα από απόφαση της πλειοψηφίας των 7/10 των με¬ 
λών του Διοικ. Συμβουλίου και έγκριση της αρμόδιας επο¬ 
πτεύουσας αρχής, εφόσον συντρέχει μία από τις εξής 
προϋποθέσεις: 

α) Το προϊόν από την εκποίηση πρόκειται να χρησιμο¬ 
ποιηθεί για την βελτίωση ή επέκταση άλλων ακινήτων του 
ιδρύματος ή την εν γένει αξιοποίηση της περιουσίας του. 

β) Διαπιστώνεται κατάδηλη ωφέλεια του ιδρύματος ή 
άφευκτη ανάγκη και 

γ) Τα προς εκποίηση ακίνητα δεν είναι πλέον χρήόιμα 
για τους σκοπούς του ιδρύματος. 

2. Σε κάθε περίπτωση η εκποίηση των ακινήτων του 
ιδρύματος διενεργείται ύστερα από δημόσιο πλειοδοτικό 
διαγωνισμό, σύμφωνα με τις διατάξεις του άρθρου 71 του 
Α.Ν. 2039/1939. 

Άρθρο 15 

ΕΚΠΟΙΗΣΗ ΧΡΕΟΓΡΑΦΩΝ ΚΑΙ ΑΛΛΩΝ ΚΙΝΗΤΩΝ 

1. Χρεώγραφα του ιδρύματος και άλλες κινητές αξίες 
εκποιούνται, ύστερα από απόφαση της πλειοψηφίας των 
7/10 του Δ.Σ. τηρουμένων των διατάξεων του άρθρου 70 
παρ. 3 του Α.Ν. 2039/1939, όπως έχει τροποποιηθεί με 
το άρθρο 3 του Ν.Δ. 2157/1943. 

2. Η εξαγωγή, εκποίηση ή καταστροφή άχρηστου υλικού 
αποφασίζεται κατά περίπτωση από την διοικητική επι¬ 
τροπή υπό τους όρους και τις προϋποθέσεις που ορίζονται 
από τον κανονισμό εσωτερικής λειτουργίας. 

ΚΕΦΑΛΑΙΟ ΣΤ' 

ΓΕΝΙΚΕΣ ΔΙΑΤΑΞΕΙΣ 

Άρθρο 16 

Κάθε έτος τελείται μνημόσυνο υπέρ της ιδρύτριας Ελέ¬ 
νης Ν. Ζαννή των Ελένης και Δημητρίου Ρετσίνα και των 
μεγάλων Ευεργετών, Ευεργετών, Δωρητών και Εταίρων 
του Ιδρύματος με δαπάνες του Ορφανοτροφείου. 

Άρθρο 17 

Με κανονισμό εσωτερικής λειτουργίας που θα καταρτι¬ 
στεί από το Δ.Σ. του ιδρύματος θα καθορισθοϋν: 

α) Η διάρθρωση των Υπηρεσιών και θέσεων του προσω¬ 


πικού, τα προσόντα διορισμού αυτού, οι μεταβολές. 

β) Κάθε άλλη λεπτομέρεια μη προβλεπόμενη υπό του 
παρόντος και αναγόμενη στην κανονική και εύρυθμη λει¬ 
τουργία του ιδρύματος, εφ’ όσον δεν αντιβαίνει στις δια¬ 
τάξεις των νόμων περί εθνικών κληροδοτημάτων. 

Άρθρο 18 

Απά τη δημοσίευση του παρόντος Π.Δ. παύει να ισχύει 
το Β.Δ. 569/1963 «Περί εγκρίσεως καταστατικού του 
Ζαννείου Ορφανοτροφείου Πειραιώς - Εκάλης». 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. 4 ΚΟΙΝ. ΑΣΦ/ΙΕΟΝ 

ΔΗΜ. ΓΕΩΡΓΑΚΟΠΟΥΛΟΣ ΕΜΜ. ΣΚΟΥΛΑΚΗΣ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρίθ. ΥΠΠΟ/ΑΡ Χ/ Β1/Φ 30/53221/1180 (2) 

Χαρακτηρισμός κρήνης Κοινότητας Παρορίου, Επαρχίας 

Λακεδαίμονος νομού Λακωνίας ως ιστορικού διατηρη¬ 
τέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β728.11.1991 και ΦΕΚ 17/Β716.1.1992) «Μεταβί¬ 
βαση αρμοδιοτήτων Υπουργού». 

2. Το άρθρο 52 του Κ.Ν. 5351/1932 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου όπως αυτή διατυ¬ 
πώθηκε με την αριθ. 6/11.10.1994 Πράξη του, αποφασί¬ 
ζουμε: 

Χαρακτηρίζουμε την κρήνη της Κοινότητας Παρορίου 
(θέση Κέραμος), Επαρχίας Λακεδαίμονος, νομού Λακω¬ 
νίας, ως ιστορικά διατηρητέο μνημείο με ζώνη προστασίας 
20 μ. γύρω του. 

Πρόκειται για λιθόκτιστο οικοδομικό σύνολο, τετράγω¬ 
νης κάτοψης, διαστάσεων 5,10 χ 3,00 χ 2,80 με επίπεδη 
στέγη που καλύπτει υπέργεια κτιστή δεξαμενή όπου 
απορρέει πηγή από τό υπερκείμενο βουνό, στους πρόπο- 
δες του οποίου είναι κτισμένη η δυτική πλευρά της κρή¬ 
νης. 

Η ανατολική πλευρά απστελείται από μια τυφλή αβαθή 
αψίδα εγγεγραμμένη στο τετράγωνο, το τόξο της οποίας 
εδράζεται σε δύο χαμηλές παραστάδες με επίκρανα δυο 
μαρμάρινες ιωνικές βάσεις πεσσών, ρωμαϊκών χρόνων. 

Η τοιχοδομία στο μέτωπο του τόξου και στις παραστά¬ 
δες είναι κατασκευασμένη κατά το πλινθοπερίκλειστο σύ¬ 
στημα. 

Πάνω οπό το κεντρικό στόμιο εκροής (υπάρχουν τρία) 
διαμορφώνεται ορθογώνια κόγχη που καταλήγει σε τόξο 
διπλής καμπυλότητας (φιλογόμορφο), ιδιαίτερο χαρακτη¬ 
ριστικό της αρχιτεκτονικής της Τουρκοκρατίας. 

Δεξιά της ορθογώνιας κόγχης είναι Εντοιχισμένο τμήμα 

μαρμάρινης επιτύμβιας στήλης υπό μορφή ανθεμίου, ελ¬ 
ληνικών χρόνων και αριστερά δύο μαρμάρινες πλάκες «κ 
των οποίων η μία φέρει μεγαλογράμμάτη ελληνική γραφή 
1ου και 2ου αι. μ.Χ. και η άλλη είναι αρχιτεκτονικό μέλος 
ρωμαϊκών χρόνων και φέρει εγχάρακτη αραβική γραφή. 

Η απόφαση αυτή που δεν προκαλεί δαπάνη κατά του 
Δημοσίου, να δημοσιευθεί οτην Εφημερίδα της Κυβερνή- 
σεως. 

Αθήνα, 16 Ιανουάριου 1995 

Με εντολή Υπουργού 
Ο Προϊστάμενος 
Ν. ΖΙΑΣ 

-♦-- 

Αριθ. 3274 (3) 

Επέκταση αρμοδιοτήτων της Δημοτικής Επιχείρησης Ανά¬ 
πτυξης Δήμου Ανω Λιοσίων. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 260 και 274 του Π.Δ. 
323/89 (Δ.Κ.Κ.). 

2. Τηναριθμ. 17436/16.5,1988 απόφαση του Υπουρ¬ 
γού Εσωτερικών «Περί σύστασης Δημοτικής Επιχείρησης 
Ανάπτυξης Δήμου Άνω Λιοσίων Αττικής», που δημοσιεύ- 
θηκε στο ΦΕΚ 399/15.6.1988 τ.Β'. 

3. Την απόφαση του Υπουργού Εσωτερικών με αριθμό 
25027/9.4.1984 που δημοσιεύθηκε στο ΦΕΚ 244/ 
19.4.1984 (τ.Β’). 

4. Τις διατάξεις του Π.Δ. 250/89 «Μεταβίβαση αρμο¬ 
διοτήτων του Υπουργού Εσωτερικών στους Νομάρχες». 

5. Την 735/1994 απόφαση του Δημοτικού Συμβουλίου 
Άνω Λιοσίων για την επέκταση των αρμοδιοτήτων της δη¬ 
μοτικής Επιχείρησης Ανάπτυξης του Δήμου. 

6. Την από 15.12,1994 οικονομοτεχνική μελέτη, απο¬ 
φασίζουμε: 

Συμπληρώνουμε την παράγραφο 2 της 17436/ 

16.5.1988 απόφασης του Υπουργού Εσωτερικών, εδάφιο 
δ' που έχει ως εξής: 

δ) Η συμμετοχή στη σύσταση αυτοτελούς Νομικού Προ¬ 
σώπου, οιασδήποτε μορφής του Αστικού Κώδικα ή του 
Εμπορικού Νόμου που θα αποτελεί Κέντρο Άτυπης Συνε¬ 
χιζόμενης Επαγγελματικής Κατάρτισης (ΚΕΚ), με σκοπό 
την υλοποίηση προγραμμάτων άτυπης συνεχιζόμενης 
επαγγελματικής κατάρτισης ή και συναφείς προς το αντι¬ 
κείμενο αυτά δραστηριότητες (έρευνα - μελέτη). 

Με την απόφαση αυτή δεν προκαλεΐται δαπάνη σε βά¬ 
ρος του προϋπολογισμού του Δήμου Άνω Λιοσίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 13 Φεβρουάριου 1995 
Ο Περιφερειακός Δ/ντής 
ΕΥΤ. ΚΟΝΤΟΜΑΡΗΣ 


Αριθ. 3275 (4) 

Επέκταση αρμοδιοτήτων της Δημοτικής Επιχείρησης Τε¬ 
χνικών Έργων Δήμου Άνω Λιοσίων. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 260 και 274 του Π.Δ. 

■ 323/89 (Δ.Κ.Κ.). 

2. Τηναριθμ. 59573/21.10.1987 απόφαση του Υπουρ¬ 
γού Εσωτερικών «Περί σύστασης Δημοτικής Επιχείρησης 
στο Δήμο Άνω Λιοσίων» με την επωνυμία «Δημοτική Επι¬ 
χείρηση Τεχνικών Έργων Άνω Λιοοίών Αττικής». 

3. Την απόφαση του Υπουργού Εσωτερικών με αριθμό 
25027/9.4.1984 που δημοσιεύθηκε στο ΦΕΚ 244/ 
19.4.1984 (τ.Β'). 

4. Τις διατάξεις του Π.Δ. 250/89 «Μεταβίβαση αρμο¬ 
διοτήτων του Υπουργού Εσωτερικών στους Νομάρχες». 

5. Την 736/1994 απόφαση του Δημοτικού Συμβουλίου 
Άνω Λιοσίων για την επέκταση των αρμοδιοτήτων της Δη¬ 
μοτικής Επιχείρησης Τεχνικών Έργων του Δήμου. 

6. Την από 15.12.1994 οικονομοτεχνική μελέτη, απο¬ 
φασίζουμε: 

Συμπληρώνουμε την παράγραφο 2 της 59573/ 
21.10.1987 απόφασης του Υπουργού Εσωτερικών, εδά¬ 
φιο η' που έχει ως εξής: 

η) Η συμμετοχή στη σύσταση αυτοτελούς Νομικού Προ¬ 
σώπου, οιασδήποτε μορφής του Αστικού Κώδικα ή του 
Εμπορικού Νόμου που θα αποτελεί Κέντρο Άτυπης Συνε¬ 
χιζόμενης Επαγγελματικής Κατάρτισης (ΚΕΚ), με σκοπό 
την υλοποίηση προγραμμάτων άτυπης συνεχιζόμενης 
επαγγελματικής κατάρτισης ή και συναφείς προς το αντι¬ 
κείμενο αυτό δραστηριότητες (έρευνα - μελέτη). 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Άνω Λιοσίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 13 Φεβρουάριου 1995 

Ο Περιφερειακός Δ/ντής 
ΕΥΤ. ΚΟΝΤΟΜΑΡΗΣ 

-*- 

Αριθ. 3273 (5) 

Επέκταση αρμοδιοτήτων της Δημοτικής Επιχείρησης Ρα¬ 
διοφωνίας του Δήμου Άνω Λιοσίων. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 260 και 274 του Π.Δ. 
323/89 (Δ.Κ.Κ.). 

2. Τις διατάξεις του Π.Δ. 292/1992 «Καθορισμός αρμο¬ 
διοτήτων που διατηρούνται από τον Υπουργό Εσωτερι¬ 
κών». 

3. Την αριθμ. 18555/31.3.1988 (ΦΕΚ 198/7.4.1988 
τ.Β') «Περί σύστασης Δημοτικής Επιχείρησης Ραδιοφω¬ 
νίας του Δήμου Άνω Λιοσίων». 

4. Την απόφαση του Υπουργού Εσωτερικών με αριθμό 
25027/19.4.1984 που δημοσιεύθηκε στο ΦΕΚ 244/ 
19.4.1984 (τ.Β'). 

5. Την 737/1994 απόφαση του Δημοτικού Συμβουλίου 
Άνω Λιοσίων για την επέκταση των αρμοδιοτήτων της Δη¬ 
μοτικής Επιχείρησης Άνω Λιοσίων για την επέκταση των 

αρμοδιοτήτων της Δημοτικής Επιχείρησης Ραδιοφωνίας 
του Δήμου. 

6. Την από 15.12.1994 οικονομοτεχνική μελέτη, απο¬ 
φασίζουμε: 

Συμπληρώνουμε την παράγραφο 2 της 18555/ 
31.3,1988 απόφασης του Υπουργού Εσωτερικών, νέο 
εδάφιο που έχει ως εξής: 

Η συμμετοχή στη σύσταση αυτοτελούς Νομικού Προ¬ 
σώπου, οιασδήποτε μορφής του Αστικού Κώδικα ή του 
Εμπορικού Νόμου που θα αποτελεί Κέντρο Ατυπης Συνε¬ 
χιζόμενης Επαγγελματικής Κατάρτισης (ΚΕΚ), με σκοπό 
την υλοποίηση προγραμμάτων άτυπης συνεχιζόμενης 
επαγγελματικής κατάρτισης ή και συναιρείς προς το αντι¬ 
κείμενο αυτό δραστηριότητες (έρευνα - μελέτη). 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Άνω Λιοσίων. 

Η απόφαση αυτή να δημόσιε υθεΐ στην Εφημερίδα της 
Κυβερνήσεως. 

Αιγάλεω, 2 Φεβρουάριου 1995 

Ο Περιφερειακός Δ/ντής 
ΕΥΤ. ΚΟΝΤΟΜΑΡΗΣ 

Αριθ. 15056/94 (6) 

Συγκρότηση Διοικητικής Επιτροπής Στρατιωτικών Επιτά¬ 
ξεων στο Ν. Λασιθίου. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΛΑΣΙΘΙΟΥ 

Με την 15056/94/23.1.1995 απόφασή μας συγκροτή¬ 
θηκε η Διοικητική Επιτροπή Στρατιωτικών Επιτάξεων Νο¬ 
μού Λασιθίου για το έτος 1995 αποτελούμενη από τα πα¬ 
ρακάτω μέλη: 

α) Τακτικά μέλη. 

1. Κωνσταντίνα Παναγούλη Πρωτόδικης. 

2. Νικόλαος Βεργιτσάκης Πρωτόδικης. 

3. Μιχαήλ Στρατάκης Τχης (Π.Ζ.) της ΣΕΑΠ. 

4 Βασ. Γεωργουλάς Τχης (Π.Ζ) του Τ.Ε Αγίου Νικο¬ 
λάου. 

5 Νικ. Κατσούλης Πρ/νος ΔΟΥ Αγίου Νικολάου. 

0) Αναπληρωματικά μέλη. 

1. Γεώργιος Ζώης Πρωτόδικης. 

2. Φεβρ. Τσιμπουράκη Πρωτόδικης. 

3 Νικ. Φρουδαράκης Λγός (ΠΖ) της ΣΕΑΠ. 

4. Ιωάνν. Ραμνιοδόπουλος Τχης (Σ) του Στρατ. Γρα¬ 
φείου Αγ. Νικολάου. 

5. Μαρία Μαυροειδή Αναπλ. Πρ/νου της ΔΟΥ Αγ. Νικο¬ 
λάου. 

Η θητεία των μελών της Διοικητικής Επιτροπής Στρατι¬ 
ωτικών Επιτάξεων λήγει στις 31.12.1995. 


Καθήκοντα Προέδρου θα εκτελεί ο αρχαιότερος των 
Πρωτοδικών και γραμματέας της Επιτροπής αυτής ορίζε¬ 
ται ο υπάλληλος της Δ/νσης Εσωτερικών Σωτ. Χανιωτάκης 
κλάδου ΠΕ/Α αναπληρού μένος από την Ελευθερία Γερω- 
νυμάκη υπάλληλο αυτής της Διεύθυνσης και του αυτού 
κλάδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 1 Φεβρουάριου 1995 
Ο Περιφερειακός Δ/ντής 
ΓΙΩΡΓΟΣ ΒΑΣΙΛΕΙΟΥ 

-♦- 

Αριθ. 3866 (7) 

Τροποποίηση ίδιου Νομικού Προσώπου με το όνομα 

Πνευματικά Κέντρο Δήμου Νίκαιας. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθ. 187 του Δ.Κ.Κ.Π.Δ. 323/89. 

2. Τις διατάξεις του Π.Δ. 250/89 μεταβίβαση αρμοδιο¬ 
τήτων του Υπουργείου Εσωτερικών στους Νομάρχες. 

3. Τις διατάξεις του Ν. 1894/90 που δημοσιεύθηκε στο 
ΦΕΚ 110 τεύχος Α727.8.90. 

4. Το Π.Δ. 43/78 περί σύστασης του Νομικού προσώ¬ 
που με την επωνυμία «Πνευματικά Κέντρο Δήμου Νίκαιας» 
που δημοσιεύθηκε στο ΦΕΚ 10/24. Τ.79 τεύχος Α'. 

5. Την 85/95 απόφαση του Δημάρχου Νίκαιας περί τρο¬ 
ποποίησης της συστατικής πράξης. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού αποφασίζουμε: 

Τροποποιούμε την παράγραφο 7 της ανωτέρω συστατι¬ 
κής πράξης ως εξής: 

Το συνιστώμενο νομικό πρόσωπο διοικείται από Διοικη¬ 
τικά Συμβούλιο με (13) δεκατρία μέλη που αποτελείται 
από τον Δήμαρχο, τέσσερις Δημοτικούς Συμβούλους και 
(8) οκτώ πολίτες με ανάλογη επαγγελματική ή κοινωνική 
δράση ή ειδικές γνώσεις, ως τακτικά μέλη που με τα αντί¬ 
στοιχα αναπληρωματικά ορίζονται απά το Διοικητικά Συμ¬ 
βούλιο, Πρόεδρος του Διοικητικού Συμβουλίου είναι ο Δή¬ 
μαρχος ή άλλο μέλος αιρετό ή μη που ορίζεται με από¬ 
φαση Δημάρχου. 

Κατά τα λοιπά ισχύει το Π.Δ. 43/78 ως έχει η παρούσα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 14 Φεβρουάριου 1995 

Ο Νομάρχης κ.α.α. 

ΣΠ. ΔΗΜΗΤΡΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


